जम्मू-कश्मीर पर अनुपम खेर ने किया ट्वीट तो वीना मलिक ने यूं दिया जवाब  
जम्मू-कश्मीर पर पाकिस्तानी एक्ट्रेस वीना मलिक ने किया ट्वीट
भारतीय एक्टर अनुपम खेर को दिया जवाब
सोशल मीडिया पर वायरल हुआ वीना का ट्वीट
गृह मंत्री अमित शाह (Amit Shah) के जम्मू-कश्मीर से अनुच्छेद 370 ( Jammu and Kashmir Article 370 of the Constitution of India) हटाने की सिफारिश को राष्ट्रपति रामनाथ कोविंद से भी अनुमति मिल गई है. अमित शाह के इस ऐलान के बाद राज्यसभा में जमकर हंगामा हो रहा है. अमित शाह (Amit Shah) ने बताया कि जम्मू-कश्मीर अलग केंद्र शासित प्रदेश बनेगा और लद्दाख को अलग केंद्र शासित प्रदेश बनाया जाएगा. इस तरह जम्मू-कश्मीर मसले को लेकर सोशल मीडिया से लेकर हर जगह खूब रिएक्शन आ रहे हैं. हाल ही में जम्मू-कश्मीर के मुद्दे को लेकर एक्टर अनुपम खेर ने एक ट्वीट किया था, जिसमें उन्होने कहा था, 'कश्मीर समस्या का समाधान शुरू.'
InshaAllah.???????? https://t.co/4MUD7oH5CK

अब अनुपम खेर (Anupam Kher) के ट्वीट पर पाकिस्तानी एक्ट्रेस वीना मलिक ने जवाब दिया है. भारतीय रियलिटी शो बिग बॉस में नजर आ चुकी वीना मलिक ने अनुपम खेर के ट्वीट को रिट्वीट करते हुए लिखा, 'इंशाअल्लाह.' वीना मलिक ने जम्मू-कश्मीर मसले पर एक के बाद एक ट्वीट किए हैं. जिसमें 'आर्टिकल 370 (Article 370)' को लेकर उनकी हताशा साफ नजर आ रही है. 
Indian forces cannot stop the Kashmiris from their right of self-determination by resorting to such atrocities, Independence is the fundamental right of Kashmiri people and no one can deprive them of their basic right through the use of force. #SaveKashmirSOS#KashmirBleeds
पाकिस्तानी एक्ट्रेस वीना मलिक ने कश्मीर में भारतीय सेना को लेकर भी ट्वीट किया था. जिसमें उन्होंने कहा, 'भारतीय सेना ऐसे अत्याचारों का सहारा लेकर कश्मीरियों को उनके आत्मनिर्णय के अधिकार से नहीं रोक सकती, स्वतंत्रता कश्मीरी लोगों का मौलिक अधिकार है और कोई भी उन्हें बल के प्रयोग से उनके मूल अधिकार से वंचित नहीं कर सकता.' वीना मलिक के इस ट्वीट को लेकर उन्हें सोशल मीडिया पर काफी ट्रोल किया गया था.